作者:喬吉
標題:李太白匹配金錢記・石榴花
內容:這的是葡萄新釀出涼州，(王府尹雲)先生滿飲此杯。(正末唱)他那恥滿捧著紫金甌，(王府尹雲)飛卿，此酒勝甘露醍醐。(正未唱)端的濃如春色酒如油。(王府尹雲)飛卿，今日拚了沉醉方歸。(正末唱)小生我則怕你醉後又迷入畫閣重樓。(王府尹雲)此酒香味各別。(正末唱)端的錦封未拆香光透。方知道汝陽角涎流，那裡有翰林風月三千首，(王府尹)想古人云，掃愁帚，鈞詩鉤，信不虛也。(正末唱)枉下也這掃愁帚釣詩鉤。